සඳමාලිට මුහුණ පාන්නට සිදුවූයේද එවැනිම තත්ත්වයකට විය හැකිය. ඇයගේ අහිංසක කම නිසා කවුරුත් ඇයට ප‍්‍රිය කළහ. සම මට්ටමේ සේවිකාවන් පමණක් නොව ඉහළ නිලධාරින්ද ඇය සමග මිතුරු වූහ. ඇය සේවය කළ අංශයේ වැඩ පරීක්ෂකවරයාද ඇයට හිතවත්ව සිටියේය. එය සාමාන්‍ය මිත‍්‍රත්වයකට එහා ගෙන යාමට වැඩ පරීක්ෂකවරයා උත්සාහ කළා වන්නටද ඇත. කෙසේ නමුත් ඔවුන් දෙදෙනා අතර දැඩි කුලුපගකමක් තිබූ බව ඇගලූම් කම්හලේ බොහෝ දෙනා දනිති. ඒ කුළුපගකම නිසා නොවන්නට තමන් සතු එකම වටිනා වස්තුව වූ රන්මාලය වැඩ පරීක්ෂකවරයාගේ හදිසි අවශ්‍යතාවක් වෙනුවෙන් අනෙකෙකුට ඇය ලබා නොදෙනු ඇත. එහෙත් ඇය කළ පරිත්‍යාගය නොසලකා හැරි වැඩ පරීක්ෂක මිතුරා සඳමාලිට නැවත එය ලබාදුන්නේ නැත. සඳමාලිට දැන් ගෙදර යාමට මෙන්ම පෙම්වතා හමුවිමට යාමටද නොහැකිය. සඳමාලිගේ හමුදාවේ පෙම්වතා නිවාඩු ලබා ගෙදර එන බවට ඇයට දන්වනු ලැබිණ. ඔහු පැමිණි පසු හමුවීමට නොයා සිටිය නොහැකිය. එහෙත් ගෙල බැඳි රන්පොටට කුමක් සිදුවූයේ දැයි ඔහු විමසනු ඇත. ඔහුට බොරුවක් කීමටද නොහැකිය. ඒ නිසා ඇය සිය මිතුරාගෙන් රන්මාලය ඉල්ලා සිටියාය. වරක් දෙවරක් ඔහු රන්මාලය දෙන බව කියා මග හැරි අතර අවසන් දිනයේ එනම් පසුගිය 24 වැනිදා එය ලබාදීමට තැනක් වෙලාවක් වෙන්කර ගත්තේය. එය රැගෙන ගමේ යන ගමන් පෙම්වතා හමුවීම ඇගේ අභිලාෂය ෙවන්නට ඇත.
එය ලබාදීමට තැනක් වෙලාවක් වෙන්කර ගත්තේ කවදාද?
පසුගිය 24 වැනිදා